Moskva birjasidagi savdolar boshida dollar kursi 59 rubldan pastga tushib ketdi. Toshkent vaqti bilan soat 12:05da Amerika valyutasi uchun 58,97 rubl berishgan. Bundan savdo maydonchasidagi ma’lumotlar darak bermoqda. Yevro ham biroz arzonlashib, 67,96 rubllik ko‘rsatkichga tushib ketdi. 20 iyul kuniga rasmiy kurslar – mos ravishda 59,24 va 68,28 rubl. Londondagi ICE birjasida Brent turidagi neft narxi 0,14 foizga arzonlashib, bir barrel uchun 49,63 dollarni tashkil etdi.